Man vas vir Pretoria-dubbelmoordArgieffoto ŉ 46-jarige man word aangekla van moord nadat hy glo twee mense in Laudium in Pretoria doodgeskiet het. Lt.kol. Kay Makhubela, polisiewoordvoerder, het Donderdag gesê die man beweer ŉ groep mense het hom aangeval en sy voertuig beskadig. “Hy het sy vuurwapen uitgehaal, op die groep geskiet en twee mense noodlottig gewond,” het Makhubela gesê. “Hy het daarna na ŉ nabygeleë winkel gehardloop en daar gaan wegkruip.” Makhubela het gesê dit is nie duidelik waarom die groep die man na bewering aangeval het nie. Die vensters van die man se motor is beskadig. Die man moet binnekort in die Pretoria-landdroshof verskyn.